《以危楼高百尺分韵得危字》
元代·顾瑛

楼上笙歌合奏时，湖山当席最相宜。风吹轻袂身疑举，人立飞桥意不危。

蜃气欲浮河汉动，秋光已近女牛期。潘郎容易头如雪，且醉花前双玉卮。

作者简介：（1310—1369）元昆山人，一名德辉，又名阿瑛，字仲瑛，号金粟道人。年三十始折节读书。筑园池名玉山佳处，日夜与客置酒赋诗，四方学士咸至其家。园池亭榭之盛，图史之富，冠绝一时。尝举茂才，授会稽教谕，辟行省属官，皆不就。张士诚据吴，欲强以官，乃去隐嘉兴之合溪。母丧归，士诚再辟之，遂断发庐墓。洪武初，徙濠梁卒。有《玉山璞稿》。